
ВЪПРОСИ И ОТГОВОРИ ПО ПРОЦЕДУРА

№ BG161PO003-1.1.05 „Разработване на иновации от стартиращи предприятия"
ОТГОВОРИ НА ВЪПРОСИ № 94-99,  

ПОЛУЧЕНИ В ПЕРИОДА 14.02.2012 г. - 15.02.2012 г.   
И ПУБЛИКУВАНИ НА 31.05.2012 г..
ВЪПРОС № 94

Здравейте,
Предвид започващото набиране на проектни предложения на етап 2 (цялостно проектно предложение чрез формуляр Приложение  А2) имам следните въпроси:

1) На няколко пъти беше задаван въпроса за сключването на договорни взаимоотношения по време на кандидатстването, например въпроси 20 и 43. В единия случай е отговорено, че може да се кандидатства и съответно ще бъдат признати (при оценката) квалификацията на ръководния и експертен персонал ако той е нает на граждански отговор (въпрос 20) докато в другия  случай (въпрос 43) се посочва, че трябва да е нает на трудов договор. Лично аз не смятам за логично да бъде нает на трудов договор много високо квалифициран персонал, например наши учени работещи в чужбина, преди реално да стане ясно дали ще се осъществява проекта. Поради това въпроса ми е конкретен:

Трябва ли експертния и/или ръководен персонал, който ще участва в реализирането на проекта, да бъде нает на трудов договор (към момента на подаване на Приложение А2) или може да е на граждански, за да бъде вписан и взет под внимание в оценката по 3.1?

2) Във връзка с горно стартиращата фирма трябва ли да е започнала и декларирала дейност преди започване на проекта? 

3) Ако част от опитите/експерименталната дейност се извършават от чуждестранна фирма/и, то трябва ли да бъдат съответно изискани от фирмите, идентично с ДМА, регламентирания брой оферти? 

Поздрави,

Филип Фратев

14.02.2012 г.
ОТГОВОР № 94
1. В случай че при оценката на цялостното проектно предложение кандидатът желае да бъдат взети предвид иновативния капацитет, квалификацията в съответната научна област, както и управленския капацитет на дадени лица, е необходимо в т. 3.1, 3.2 и 3.3 от Раздел I на Формуляра за кандидатстване да посочи лицата и да приложи документи, че същите лица са наети от кандидата на трудов договор или граждански договор, при условие че е предвидено експертът/ите да бъдат наети (чрез трудов договор) и да участват в изпълнението на дейностите по проекта.
Ако лицата, описани в т. 3.1, 3.2 и 3.3 от Раздел I на Формуляра за кандидатстване не са наети на трудов или граждански договор в предприятието кандидат към датата на подаване на проектното предложение или са наети на граждански договор в предприятието кандидат към датата на подаване на проектното предложение, но не е изрично посочено, че същите лица ще участват в изпълнението на дейностите по проекта, то няма да се взима в предвид иновативния капацитет и квалификация на тези лица и съответно неговите документи няма да бъдат взети под внимание и оценени в процеса на оценката.

2. Насоките за кандидатстване по настоящата процедура не поставят изискване фирмата-кандидат да е започнала/декларирала дейност преди започване изпълнението на дейностите по проекта.

3. Изискването за предоставяне на най-малко две оферти с предложена цена от производител/доставчик (оригинал или копие, заверено от кандидата) се отнася единствено за инвестициите в дълготрайни материални активи и дълготрайни нематериални активи. 
ВЪПРОС № 95
Здравейте,

Имам въпрос във връзка с едно от изискванията към кандидатите по програма BG161PO003-1.1.03- Развитие на стартиращи иновативни предприятия чрез подкрепа за внедряване на иновативни продукти, процеси и услуги:

Задължително ли е предприятието, което кандидатства по тази програма да е регистрирано 3 години преди датата на подаване на проектното предложение или това условие е препоръчително?

Предварително благодаря за отделеното време.

Христина Биджекова
14.02.2012 г.
ОТГОВОР № 95
Зададеният въпрос е във връзка с процедура BG161PO003-1.1.03 – „Развитие на стартиращи иновативни предприятия чрез подкрепа за внедряване на иновативни продукти, процеси и услуги“. Моля задайте въпроса към съответната процедура.
ВЪПРОС № 96
Уважаеми Дами и Господа,

Възможно ли е в етапа между одобрения проект в предварителния подбор и подаването на документите за техническа и финансова оценка на проекта, да се извършат трансформации в перата на бюджета посочени в А1.

Например:

в А1 е заложена сума в бюджета от 50 000 лева за материали, може ли по целесъобразност тя да се трансформира в, например, 20000 лева за ДМА + 20000 лева за външни услуги + 10000 за материали, като разбира се всички суми от трансформации по пера на бюджета не надхвърлят одобрения вече бюджет по проекта.

Поздрави

Божидар Павурджиев

14.02.2012 г.
ОТГОВОР № 96
При подаване на Формуляра за кандидатстване и цялостно проектно предложение по настоящата процедура, са допустими промени в бюджета на проекта, при спазване на всички изисквания, условия и критерии по процедурата. 
ВЪПРОС № 97
Здравейте,

Моля, да ми отговорите какъв е размерът на действащия към момента референтен лихвен процент, който се прилага за сконтиране плащания на безвъзмездна помощ, когато това става на няколко части?

В чл. 2, пар. 3 от Регламент No 1998/2006 на ЕК се казва: „Помощ, изплащана на няколко части, се сконтира към стойността й в момента на предоставянето й. За лихвен процент при сконтирането и изчисляването на брутния еквивалент на помощта се използва референтния лихвен процент, действащ към датата на предоставяне.“ 

Референтните лихвени проценти се определят периодично от Комисията. За съжаление не мога да намеря къде са публикувани, затова Ви моля, да ми отговорите колко е лихвеният процент към настоящия момент? 

Поздрави,
Даниела Славчева
14.02.2012 г.
ОТГОВОР № 97
Актуалният лихвен процент за Р.България за съответния период се оповестява на следния интернет адрес: 
http://www.stateaid-bg.com/finance/opencms/finance/eu_normi/drugi/index.html
ВЪПРОС № 98
Здравейте,

Получили сме одобрение на нашето проектно предложение на етап предварителен подбор по процедура BG161PO003-1.1.05 „Разработване на
иновации от стартиращи предприятия” на 01.02.2012 г, Моля уточнете кога ще бъдат изпратени поканите за представяне на Формуляр за кандидатстване?

PETYA KOSTADINOVA

14.02.2012 г.
ОТГОВОР № 98
Следва да имате предвид, че в 10-дневен срок от вземането на решение за допускане на одобрените кандидати Договарящият орган изпраща писмена покана на одобрените кандидати да подадат Формуляр за кандидатстване.
Формулярите за кандидатстване следва да бъдат получени в срок до 60 календарни дни, считано от датата на получаване на поканата от страна на Договарящия орган.

ВЪПРОС № 99
Уважаеми г-н/г-жо, 

Бих искал да знам следното:

Кандидат, чиито формуляр за предварителен подбор от Четвърта Сесия по процедура № BG161PO003-1.1.05 „Разработване на иновации от стартиращи предприятия" по Четвърта сесия е оценен, класиран и е одобрен да бъде поканен за подаване на формуляр за кандидастване. Как може да разбере точните точки, които е получил по различните глави от критериите за техническа и финансова оценка, описани в Приложение Ж ?
Благодаря предварително за отговора.

Andrey Stoychev

15.02.2012 г.
ОТГОВОР № 99
Следва да имате предвид, че единствено Оценителната комисия по настоящата процедура за предоставяне на безвъзмездна финансова помощ разполага с информация за присъдените точки при техническата и финансова оценка на Формулярите за предварителен подбор. Съгласно разпоредбите на чл. 29, ал. 3 от Постановление № 121 на Министерския съвет от 31.05.2007 г. за определяне на реда за предоставяне на безвъзмездна финансова помощ по оперативните програми, съфинансирани от Структурните фондове и Кохезионния фонд на Европейския съюз (обн., ДВ, бр. 45 от 8.06.2007 г., в сила от 8.06.2007 г., посл. изм., бр. 54 от 15.07.2011 г.) в срок до 10 работни дни от получаване на уведомлението  неуспелите кандидати могат да поискат допълнителни разяснения, относно основанието за отхвърляне на проектното им предложение.

